|  |  |
| --- | --- |
|  |  |
| ProtokollTallinn | 01.03.2024  |

01.03.2024 kohtumine Elering AS-iga

Protokolli koostas: Piret Lohu

Võtsid osa: Marie Kalmet (Elering AS), Kajali Kotsar (Elering AS), Margus Kasepalu (Konkurentsiamet), Piret Lohu (Konkurentsiamet)

Kohtumise koht: Kadaka tee 42 Tallinn (Elering AS)

Kohtumise algus: kell 13:00

Kohtumise lõpp: kell 13:15

KOHTUMISE EESMÄRK

Isik, kelle tarbimiskoha mõõtepunkti suhtes kehtib võrguleping, kuid kes pole sõlminud elektrienergia ostuks ühegi elektrimüüjaga elektrilepingut, saab elektrienergiat osta üldteenuse või avatud tarne katkemise teenuse korras (edaspidi lihtsustatult nimetatud üldteenuse). Senini müüb üldteenuse korras Elektrilevi OÜ (edaspidi Elektrilevi) võrgupiirkonnas elektrit Enefit AS (edaspidi nimetatud Enefit). 2023. aasta lõpus leidis Elektrilevi OÜ üldteenuse uueks osutajaks Elektrum Eesti OÜ, kes peaks teenust osutama alates 01.06.2024.a. Elektrilevi selgitas Konkurentsiametile (edaspidi nimetatud amet), et nimetatud tähtaeg võib edasi lükkuda sõltuvalt sellest, millal valmivad Elering AS-i (edaspidi nimetatud Elering) hallatava andmevahetusplatvormi (edaspidi nimetatud AVP) uuendused.

Kohtumisel andis Elering ametile ülevaate andmevahetusplatvormi (AVP) olemasolevatest funktsionaalsest võimekuses ning arendustöödega kaasnevatest muudatustest seoses üldteenuse klientidega.

Elering selgitas, et olemasoleva AVP kaudu on teada, et mingi mõõtekoht kasutab üldteenust ning on teada vastava mõõtekoha elektrikulu, kuid olemasoleva AVP kaudu pole võimalik edastada elektrimüüjale üldteenuse kliendi kohta arveldamiseks vajalike andmeid (näiteks kliendi aadressi, e-posti aadressi, kas klient on tellinud e-arve panka vms). Eleringile teadaolevalt on hetkel üldteenuse klientidega arveldamine võimalik, kuna Enefit ja Elektrilevi kuuluvad ühte kontserni ning arveldamiseks vajalik kliendiandmete käsitlemine toimub kontsernisiseselt.

Hetkel on arendamisel AVP uued funktsionaalsused, millest ühe kohaselt saab tulevikus olema üldteenuse klientidega arveldamiseks vajalike kliendiandmete edastamine uuele elektrimüüjale olema võimalik.

AVP arendustööd on osutunud algselt kavandatust mahukamaks ning esialgse ajagraafikuga võrreldes valmivad uuendused hiljem. Peamised arendustööd on valmis ning 04.03.2024.a. hakatakse tehtud uuendusi testima. Eeldatavasti saab uuendatud AVP-d kasutada alates 17.06.2024.a tulenevalt turuosaliste soovist minna uuele AVP-le üle kuu keskel, kuna nii on neil lihtsam teostada arveldusi eelmise kalendrikuu eest. Süsteemile üleminekuks on vajalik, et kõik funktsionaalsused töötavad korrektselt ning kõik turuosalised on valmis üleminekuks. Seetõttu on veel endiselt üleval suur risk, et uus AVP ei saa minna LIVE-i enne 17.08.2024 perioodi. Juhul kui Elektrilevi ja Elektrum otsustavad üldteenuse rakendada alates 01.06.2024 ning kasutame vana süsteemi, saab Elering ajutise lahendusena kalendrikuu alguses väljastada Elektrumile kõikide üldteenuse mõõtepunktidega seotud andmed ning Elektrilevil tuleks AVP väliselt edastada müüjale kliendikontaktid arve edastuseks.

Protokoll on koostatud kahel (2) lehel.

Protokoll ei sisalda Eleringiärisaladusi.

(allkirjastatud digitaalselt)

Piret Lohu

Protokollija

Konkurentsiameti konkurentsi haldusmenetluse valdkonna jurist